James M. Buchanan

James McGill Buchanan (* 3. október 1919, Murfreesboro, Tennessee – † 9. január 2013, Blacksburg, Virgínia) bol americký ekonóm, známy predovšetkým svojou prácou na teórii verejnej voľby, za ktorú získal v roku 1986 Cenu Švédskej ríšskej banky za ekonomické vedy na pamiatku Alfreda Nobela.The Sveriges Riksbank Prize in Economic Sciences in Memory of Alfred Nobel 1986

 Životopis 
Išlo o najvplyvnejšieho predstaviteľa teórie verejnej voľby. Absolvoval pedagogickú strednú školu v rodnom Murfreesboro. Titul PhD. získal v roku 1948 na University of Chicago. V tej dobe bol ovplyvnený predovšetkým jedným z najvýznamnejších ekonómov 20. storočia – Frankom Knightom. Väčšinu svojho času venoval prednášaniu mladým ekonómom na amerických univerzitách. Prednášal napríklad na University of California, Los Angeles, Floridskej štátnej univerzite v Tallahassee a od roku 1983 aj na Univerzite Georga Masona vo Virgínii.

Po celý svoj život sa pohyboval na hraniciach ekonómie a politiky a ich vzájomným ovplyvňovaním.

 Citáty 
„Politici nekonajú inak ako ostatní ľudia, ktorých ekonómia študuje.“ (James Buchanan) 
„Človek chce slobodu, aby sa stal človekom, ktorým sa chce stať.“ (James Buchanan)

 Referencie 

 Iné projekty 

 Externé odkazy 
 Profil na Nobelprize.org
 Biografia na Nobelprize.org

 Zdroj 

Kategória:Nositelia Ceny Švédskej banky za ekonómiu na pamiatku Alfreda Nobela
Kategória:Ekonómovia USA
Kategória:Absolventi University of Chicago
Kategória:Osobnosti z Tennessee